2018-2019-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Хуравсем

Пĕтĕмпе – 50 балл

1.Илемлĕ литература стилĕ. Юрий Скворцов «Пушмак йĕрĕ».

*Стильне тĕрĕс палăртнăшăн - 2 балл, хайлав авторĕшĕн – 2 балл, ячĕшĕн – 2 балл. Пĕтĕмпе – 6 балл.*

2. Маччаналла- 10 сас палли, 8 сасă.

*Сăмахне пĕлнĕшĕн – 2 балл, сас паллисемпе сасăсен шутне тĕрĕс кăтартнăшăн 2 балл. Пĕтĕмпе - 4 балл.*

3. Ы-ы-ы! – междомети, çăтăр-р-р! – евĕрлев сăмахĕ.

*Тĕрĕс хуравшăн -5 балл. Пĕр сăмахне пĕлмесен 2,5 балл чакать.*

4. **Çатăр** – сăмах тымарĕ, евĕрлев сăмахĕ

**-тат-** глагол тăвакан аффикс

**-са** – деепричасти аффиксĕ

Мелне тĕрĕс кăтартнăшăн – 3 балл, пуплев пайне пĕлнĕшĕн – 2 балл. Пĕтĕмпе – 5 балл.

5. Кан, çăмăллăх ил,канăç кур

*Тĕрĕс хуравшăн – 3 балл.*

6. Союзăр хутлă предложени. 1-мĕш хутсăр предложени – атăçă чиксе пăхрĕ. 2-мĕш хутсăр предложени – тĕк ирĕлсе кайрĕ. Иккĕмĕш предложени пĕрремĕш предложение уçăмлатать, ун пек чухне хутсăр предложенисем хушшине икĕ точка лартасçĕ.

*Тытăмне тĕрĕс палăртнăшăн -2 балл, тĕп членсене кăтартнăшăн – 2 балл, чарăну паллине мĕншĕн лартнине ăнлантарнăшăн – 3 балл. Пĕтĕмпе – 7 балл.*

7. В.Элпи «Аппапа пĕрле», М.Ухсай «Ирхи сывлăм», И.Егоров «Ывăл», Н.Айзман «Ăçта-ши ман атте?», Л.Агаков «Салтак ачисем» тата ытти те. *Кашни хуравшăн – 1 балл. Ачасем хăйсем вуланă произведенисене çырнăшăн 1 балл ÿстерме пулать. Пĕтĕмпе - 6 балл.*

8.Иван Яковлевич Яковлев «Чăваш халăхне». Чĕмпĕр, 1921

*Кашни тĕрĕс хуравшăн - 1 балл. Пĕтĕмпе – 4 балл.*

9.Ваттисен сăмахĕсем – этеме пурнăçра кирлĕ ăслă шухăшсене пĕтĕмлетсе кĕскен каланă сăмахсем.

*Теори пĕлнĕшĕн – 1 балл. Ваттисен сăмахĕсемшĕн – 4 балл.Пĕтĕмпе – 5 балл.*

10. Петĕр Хусанкай «Натали кĕпе тĕрлет» («Аптраман тавраш» роман сыпăкĕнчен)

«Натали кĕпе тĕрлет,

Кам валли?

Çав тери хитрелетет

Натали!

**Тап-таса** юр евĕрлĕ

**шур** пире

**Хĕрлĕ, симĕс** çиппеле вăл тирет.

**Хĕрлĕ** пурçăн – яш чĕре,

Вĕри юн;

**Симĕсси** - вăрман, çерем

Пулĕ ун.

**Сарăпа сенкер** хушать

Тĕлĕпе.

Ку хĕвел пек курăнать,

Пĕлĕт пек.

**Хурине** те хушшинчен

Вăл хурать:

Пурте, имĕш, çĕр çинче;

Çĕр – **хура**.

*Хайлав авторĕпе произведени ятне пĕлнĕшĕн – пĕрер балл. Паллă ячĕсене тĕрĕс пĕлнĕшĕн – 3 балл. Пĕтĕмпе – 5 балл.*